Beşê Komela Heqê Merdiman (ÎHD) ê Amedî muracatê merdimanê tepişteyan ê Zindanê Xerpêtî ser tehqîqatêk viraşt. Raporo ke ameyo haderkerdene ewro bi eşkerayîyêka çapemenî ame pare kerdene.
Hemserekê  Beşê ÎHDyî Abdullah Zeyhun da zanayene ke tepişteyê sîyasîyan rê nêzdîbîyayîşêko taybet esto û ci rê îşkence yeno kerdene.
Eşkerayî de ame vatene ke heme heqê esasî yê tepişteyê sîyasîyan yene gaspkerdene.  Bisebo ke îdarekarê zîndanî ra seba  heriş  û îxlalkerdişê heqanî kes hesab nêperseno, no zî vernîya zextê zindanan akeno. Zindanê Xarpêt de îşkenceyo sîstematîk ameyo tesbîtkerdene û ganî helek cuwa ver vernîya naye bigerîyo.
